Aarhuus Stifts-Tidende, 1842-01-22
Blandinger. Næsten hele Landskabet Carthagena skal være bleven ødelagt ved et skrækkeligt Jordskjælv. Amoy, den chinesiske Stad, som Englænderne nylig erobrede, ligger omtrent paa Midten af Chinas Østkyst, og forsvaredes af en Række meget stærke Batterier saavel paa Fastlandet som paa nogle tæt udenfor liggende Øer, samt en Mængde smaae Krigskibe, Staden, der har en Omkreds af 2 tydske Miil, og i den chinesiske Rangfølge er Stad af første Klasse i tredie Rang, har 60 til 70,000 Jndvaanere, og Fæstningsværker, der synes uindtagelige, da de bestaae af lutter uhyre Granitmure af 10 til 15 Fods Høide. besatte med Skydehuller. Blandt Stadens mange Templer findes især et af stor Berømthed, helliget Guden Fo. Da Englænderne stormede Staden og Chineserne begyndte at flygte, styrtede een af de øverste Mandariner sig i Havet, og en Anden skjar Halsen, over paa sig. Seiervinderne fandt, da de rykkede der ind, Staden næsten øde og tom, da der, som bekjendt, er sat en meget høi Straf paa alt Samqvem med de saakaldte "Barbarer." Kjøbmændene i Amoy skulle være de meest entreprenante og rige i hele Landet, idet de staae i Handelsforbindelser med Manilla, Cochinchina og Siam, samt have oprettet Handelshuse, i mange Dele af det østlige Archipel. Denne Erobring er af uberegnelig Vigtighed for Englænderne, fordi Amoy, med sin ypperlige Havn, ligger lige ved Jndløbet til den 150 Mile lange Keisercanal, som gaaer igjennem det himmelske Riges frugtbareste Provindser og forbinder de to største Stæder: Peking og Nanking med hinanden, saa at Englænderne herfra kunne spærre Landets vigtigste Handelsveie, og afskjære af Pekings Tilførsel, saa der meget let kan udbryde en Hungersnød i denne uhyre stærkt befolkede Hovedstad. Et føleligt Tab have Englænderne lidt derved, at Dampskibet Madagascar er strandet paa Chinas Kyst, og det tilligemed Mandskabet faldet i Chinesernes Hænder. Det skal være gaaet grueligt til paa Corfu i de sidste Julehelligdage. Den fanatiske Pøbel, der hader Englænderne og alle saakaldte Kjættere, kastede gloende Brande, kogende Vand, a. ned paa Soldaterne, fordi disse, som det heed, havde haanet, eller ettere ikke viist Ærefrygt nok for deres Skytspatrons udstillede Reliqvier. Endnu da Efterretningen gik derfra Øen, befandt sig hele den brittiske Garnison alt paa syvende Dag indsluttet i Citadellet. Mange Nationer rose sig af høi Ælde, men ingen kan nok i den Henseende maale sig med Chineserne; thi i dette Riges Historie forekomme de mærkværdige Ord: "Paa den Tid var det at Jorden blev skabt. For end mere at tydeliggjøre Tingen er der tilføiet en Afbildning, der forestiller en Mandarin, som fra Skyerne seer til igjennem en Kikkert. Naar den chinesiske Keiser bestiger Tronen, antager han, ligesom Paverne, et nyt Navn, hvorved Enhver er pligtig at nævne ham, medens derimod den, som tilfældig eller forsætlig udtaler eller nedskriver Keiserens virkelige Navn, begaaer en Majestætsforbrydelse, der paadrager ham den strængeste Straf. En chinesisk Lærd, som i et af sine Skrivter tilfældigviis kom til at bruge Ordet "Ming" (den daværende Keisers Døbenavn), blev, tilligemed sin Søn henrettet, medens hans Kone og Døttre, samt de øvrige Medlemmer i Familien, landsforvistes og deres Formue confiskeredes. Medens Suttis eller Enkers Opbrændelse med deres afdøde Mænds Liig af og til endnu bestandig finder Sted i Ostindien, begynde Hinduerne dog tildeels ogsaa selv at modarbeide denne grusomme Skil og at opmuntre til Giftermaal med Enker; hvilket hidtil har været en Vederstyggelighed i Hinduernes Øine. En riig indfødt Kjøbmand i Calcutta, Behn. Mutilal Sil, havde saaledes udsat en Belønning af 10,000 Rupier for den Hindu-Yngling, der giftede sig med en Enke, og efter lang Betænkning fandte der da omsider En, som havde Mod nok til at bryde Fordommens Lænker og fortjene de 10,000 Rupier ved at ægte en ung Hindu=Enke af ualmindelig Skjønhed. J Constantinopel havde man nylig havt et saa vedholdende Regnveir, at man paa Gaderne maatte vade i Snavs til heelt op paa Benene, da der nemlig der aldrig bliver feiet foran Husene. Dette gav Anledning til et ganske særeget Tilfælde: Da nemlig Storveziren tilligemed sit Følge gjennemred Gader, ne, fra den ene Ende af Byen til den anden, lod han alle Rajaer uden Undtagelse, rige Kjøbmænd og Banquierer, som han traf paa sin Vei, gribe og, bevogtede af hans Folk, feie Gaderne. At de rige Herrer, ikke just satte de gladeste Ansigter op ved denne Bestilling, kan man nok tænke sig. J Newpark bygges nu et Dampskib, der ikke endnu har havt sin Lige. Skibets Længde bliver 325 Fod, og det skal kunne afgive Plads til 1,000 Passagerer. Det bygges efter et ganske nyt System, og istedetfor Skovlhjul bliver det forsynet med en ny opfunden bevægende Kraft. Efter Bygmesterens Beregning skal det kunne tilbagelægge 30 (engl.) Miil i Timen. I en af det franske Academies sidste Sessioner beskrev Gaudin den Maade, hvorpaa han behandler Pladerne for Daguerreotypen. Han betjener sig dertil af et andet Stof (Jodbromure), som gjør Pladerne saa modtagelige for Lyset, at der i et Qvarteer faaes fuldkomne Afbildninger af Gjenstande. Paa denne Maade havde han faaet Billeder af Gjenstande, som bevægede sig hurtigt, f. Ex. af Pont=Neuf med samtlige Personer, Heste og Vogne. Ogsaa Portraiter har han faaet paa denne Maade. Det hele Udtryk af Læber og Øine var fuldkommen gjengivet, medens Personerne talte eller loe. Det nye Stof er imidlertid yderst farligt; thi kommer blot det mindste Stænk deraf i Øiet, er øieblikkelig Blindhed Følgen deraf.